b'\n_START_ARTICLE_\nMetoda Monte Carlo\n_START_PARAGRAPH_\nMetode Monte Carlo so stohasti\xc4\x8dne (deterministi\xc4\x8dne) simulacijske metode ali algoritmi, ki s pomo\xc4\x8djo naklju\xc4\x8dnih ali kvazinaklju\xc4\x8dnih \xc5\xa1tevil in velikega \xc5\xa1tevila izra\xc4\x8dunov in ponavljanja omogo\xc4\x8dajo predvidevanje obna\xc5\xa1anja zapletenih matemati\xc4\x8dnih sistemov.\n_START_SECTION_\nZgodovina\n_START_PARAGRAPH_\nPrvotno so bile iznajdene v dr\xc5\xbeavnem laboratoriju v mestu Los Alamos v ZDA nedolgo po koncu 2. svetovne vojne. Takrat je bilo v ZDA ravno kon\xc4\x8dan prvi elektronski ra\xc4\x8dunski stroj in znanstveniki v Los Alamosu so razmi\xc5\xa1ljali o tem, kako bi se ga dalo najbolje izkoristiti za razvoj jedrskega oro\xc5\xbeja (vodikove bombe). Leta 1946 je Ulam predlagal uporabo naklju\xc4\x8dnega vzor\xc4\x8denja za simulacijo potovanja nevtronov in von Neumann je predlog leta 1947 realiziral. S tem so bile omogo\xc4\x8dene simulacije preprostih razmer, ki pa so bile vseeno pomembne za uspe\xc5\xa1no izvedbo projekta. Ulam in Metropolis sta leta 1949 objavila \xc4\x8dlanek, v katerem sta opisala svoje ideje, \xc4\x8demur je sledilo mnogo raziskav tekom 1950-ih let. Metode so dobile ime po glavnem mestu dr\xc5\xbeave Monako, ki je znano po svojih igralnicah in igrah na sre\xc4\x8do (ime je predlagal Metropolis, eden od pionirjev te metode).\n_START_SECTION_\nUporaba\n_START_PARAGRAPH_\nV ekonomiji se uporabljajo za ra\xc4\x8dunanje poslovnega tveganja, spremembo vrednosti investicij, pri strate\xc5\xa1kem planiranju ipd._NEWLINE_V medicinski fiziki in radioterapiji se uporablja za na\xc4\x8drtovanje doze za obsevanje tumorjev.'